text: Reacciona… explota! a Santa Coloma
  Aquest matí de dimecres en David i jo mateix hem anat a presentar el taller-performance de química Reacciona…explota ! a l'IES Santa Coloma de Farners de la capital selvatana. Els assistents participatius a la sessió han estat els estudiants de 1r curs de batxillerat del centre (precisamnt vaig conèixer els seus companys dels darrers cursos d'ESO el passat 28 d'abril, quan ens varen venir a visitar a la facultat de ciències de la UdG i vàrem fer una altra sessió d'experiments).
  Després d'una breu xerrada sobre la Universitat de Girona, el Departament de Química on residim com a investigadors i, concretant més, el grup de recerca en química bioinorgànica i catàlisi ens hem posat mans les bates per tal de començar a fer reaccions.
  Estudiants de 1r curs de batxillerat i 4t d'ESO de l'IES Santa Coloma de Farners. 26/05/10.
  Experiment de la conversió de l'aigua en vi. David i jo mateix. 26/05/10.
  Entre els processos que hem dut a terme i explicat mitjançant experiments de ciència recreativa trobem la congelació amb nitrogen líquid, la posada en marxa d'un prototip de cotxe amb aigua mitjançant un procés electrolític o la violenta reacció d'oxidació del sucre dels caramels, entre d'altres.
  Congelem ràpidament una rosa, propietats criogèniques del nitrogen líquid (-196 ºC). Sandra, estudiant de 1r de batxillerat de Santa Coloma, i jo mateix.
  Esperem haver ajudat als estudiants de Santa Coloma a veure la ciència com una disciplina interessant i sobretot… dievrtida!
  Visita dels estudiants de Santa Coloma de Farners a la Facultat de Ciències. Reacciona…explota! abril 2010.
  Publicat dins de Activitats divulgatives	| Etiquetat com a c4d, Divulgació, IES, reacciona...explota, Santa Coloma	| Deixa un comentari